Business Network International
A Business Network International (BNI) a világ legnagyobb  üzleti kapcsolatépítő szervezete, világszerte több mint 299 ezer tagja van. A szervezet 76 országban van jelen 10.945 csoporttal. A szervezetet 1985-ben Ivan Misner alapította azzal az elsődleges céllal, hogy egy hatékony kapcsolatépítő hálózatot hozzon létre.

A BNI Magyarországon 2008 óta működik, 2018-ben több mint 1000 magyar vállalkozás rendelkezett tagsággal a fővárosban és további 12 vidéki városban.

Csoportok 

A BNI szervezetének alapjai a csoportok. Egy csoporthoz egy adott szakterületnek csak egyetlen képviselője csatlakozhat, egy személy pedig egyszerre csak egy csoportnak lehet tagja.

A csoportok hetente 90 perces találkozókat tartanak. Minden találkozón 10 perces főelőadást kell tartania egy tagnak, bemutatva tevékenységét.

A BNI filozófiájának alapja, hogy "Aki ad, az nyer!", ami a csoportok szintjén azt jelenti, hogy a tagoktól elvárják, hogy üzleti ajánlatokat és vendégeket vigyenek csoportjukba.

A tagok részvételét a találkozókon nyilvántartják, félévente három hiányzás megengedett, mielőtt a tag helyét meghirdetnék. Amennyiben valaki nem tud egy találkozón részt venni, helyettest küldhet maga helyett, ami nem számít hiányzásnak.

Pénzügyi struktúra 

A csoportok tagjai egyszeri regisztrációs díjat fizetnek a szervezet által nyújtott marketing szolgáltatások és egyéb kapcsolódó szolgáltatások ellenében. Ezen felül a tagoknak éves tagdíjat is fizetniük kell.

Statisztikák 

 2014-ben a BNI tagok több min 6,6 millió ajánlást közvetítettek, ezzel 8,6 milliárd dollárnyi üzleti forgalmat generálva.
 1985-ös megalapítása óta a szervezet tagjai több mint 42,8 milliárd dollár üzleti forgalmat generáltak ajánlások útján.
 Magyarországon több mint 30 BNI csoport működik, összesen körülbelül 800 taggal, Budapesten és 12 más városban.
 A magyarországi BNI tagok 14,1 milliárd forint többletbevételt generáltak egymásnak 2014-ben.

Rendezvényei 

A heti találkozókon felül a BNI rendszeresen szervez rendezvényeket tagjai és más érdeklődők számára.

A tagok tanfolyamokon, vezetői képzéseken, networking képzéseken, illetve úgynevezett sikeres tag tanfolyamokon vehetnek részt.

Magyarországon évente kerül megszervezésre a Nemzetközi Networking Hét 2010 óta. A konferencián a résztvevők előadásokat hallgathatnak, illetve körasztalos bemutatkozásokon vehetnek részt kapcsolatépítés céljából. Avidor András, a BNI Magyarország és a BNI Szlovákia igazgatója a konferenciasorozaton jelentette be a Magyar Networking Szövetség megalakulását.

A BNI szervezi az évente megrendezésre kerülő Országos Networking Konferenciát is. A konferenciát 2012-ben rendezték meg első alkalommal Magyarországon. A regisztrálók változatos üzleti témájú előadásokat hallgathatnak meg, illetve körasztaloknál építhetik kapcsolataikat.

Források 

Gazdasági szervezetek